# Baner Abchasia

Baner Abchasia|  |
| Enghraifft o: | baner cenedlaethol  |
| Lliw/iau | gwyrdd, gwyn, coch  |
| Dechrau/Sefydlu | 23 Gorffennaf 1992  |
| Dynodwyr |
| Freebase | /M/05ftd2  |
|  Ffeiliau perthnasol ar Gomin Wicimedia |

Baner Abchasia
Mae gan **faner Abchasia** saith stribed llorweddol, pedwar yn wyrdd a thri yn wyn, gyda llaw-dde wen â saith seren wen mewn arc uwch ei phen ar gefndir coch yn y canton.

## Gweriniaeth Abchasia

Crewyd **baner Gweriniaeth Abchasia** yn 1991 gan V. Gamgia. Mabwysiadwyr yn swyddogol ar 23 Gorffennaf 1992. Mae cynllun y llaw goch canton wedi ei seilio ar faner Gano Oesol Brenhiniaeth Abkhazia. Mae'r llaw agored yn golygu "*Helo i Gyfeillion! Stop i Elynion!*". Mae'r saith seren yn y caton wedi eu ail-ddadansoddi i gyfeisio at y saith rhanbarth hanesyddol yn y wlad - Sadzen, Bzyp, Gumaa, Abzhywa, Samurzaqan, Dal-Tsabal and Pskhuy-Aibga.

Mae'r saith streipen gwyrdd a gwyn wedi eu seilio ar Weriniaeth Fynyddyg Gogledd y Cawcasws, yr ystyriodd Abkhazia ei bod yn rhan ohono wedi diwedd y Rhyfel Byd Cyntaf. Mae saith hefyd yn rhif cysegredig i'r Abkhaziaid ac mae'r gwyrdd a'r gwyn yn cynrychioli goddefgarwch Cristnogaeth ac Islam i gyd-fyw gyda'i gilydd.

* Dynes yn gwisog ffrog ar ffurf y faner
* Plant yn chwifio'r faner
* Hofrennydd yn cyhwfan y faner
* Parêd gyda'r faner

## Gweriniaeth Hunanlywodrathol Abkhazia

Mae Gweriniaeth Hunanlywodraethol Abkhazia sydd o dan reolaeth Llywodraeth Georgia (sy'n hawlio bod Abkhazia yn rhan o'i thiriogaeth) yn defnyddio baner sy'n cyfuno baner Jeorojia gyda streipiau gwyrdd a gwyn y Abkhazia annibynnol.

## Baneri Hanesyddol

### Gweriniaeth Sofiet Sosialaidd Abkhazia

Mabwysiadwyd **baner GSS Abkhazia** yn 1925 pan basiodd Gweriniaeth Sofiet Sosialaidd Abkazia ei chyfansoddiad. Arddelwyd hi nes 1931, pan di-raddwyd statws Abkhazia i Weriniaeth Awtomanaidd Sofiet Sosialaidd Abkhazia gyda baner wahanol.

### Gweriniaeth Awtomanaidd Sofiet Sosialaidd Abkhazia

Cyflwynyd y faner hon o'r Weriniaeth Awtomanaidd Sofiet Sosialaidd Abkhazia yn 1978 a'i defnyddio nes cwymp yr Undeb Sofietaidd yn 1991. Roedd y faner flaenorol a ddefnyddwyd rhwng 1931 ac 1978 union yr un fath i faner GSS Georgia ac yn 1978 ychwanegwyd yr enw GASS Abkhazia wedi ei hysgrifennu yn yr iaith Abkhaz a gwyddor Abkhaz iddi.

## Oriel

* Baner Anchasia cyn concwest gan Ymerodraeth Rwsia
* Baner Abchasia yn 1921
* Baner Abchasia yn 1930
* Baner Gweriniaeth Sofiet Sosialaidd Abchaisa (1925–31)
* Baner Sofiet Hunanlywodraethol Sosialaidd Abchasia a gyflwynwyd yn 1978
* Baner Abchasia yn 1989 ar derfyn yr Undeb Sofietaidd pan geisiodd Abchasia ennill statws fel Gweriniaeth lawn o fewn USSR

## Diwrnod y Faner

Dynodwyd 23 Gorffennaf fel 'Diwrnod y Faner'. Ar 23 Gorffennaf 1992, cymeradwyodd Goruchaf Gyngor Abkhazia Faner Genedlaethol ac Arfbais Gweriniaeth Abkhazia. Dyluniwyd y symbolau hyn gan yr arlunydd Valery Gamgia, gan dynnu ysbrydoliaeth o faner Gweriniaeth Fynyddig Gogledd Cawcasws 1918. Cymeradwywyd Baner Wladwriaeth fodern Abkhazia yn ystod sesiwn o Gyngor Goruchaf y Weriniaeth yng nghanol gwrthdaro llawn tyndra rhwng carfanau Abkhaz a Sioraidd y dirprwyon. Daeth yr artist Valery Gamgia â fersiynau amrywiol o'r faner i'w hadolygu gan y comisiwn seneddol, y mae ei aelodau hefyd wedi awgrymu addasiadau. Cymeradwywyd fersiwn derfynol y faner gan Vladislav Ardzinba, Cadeirydd Cyngor Goruchaf ASSR Abkhaz. Ar ôl ei chymeradwyo, cyflwynwyd y faner sidan, sy'n mesur 1.5 metr wrth 70 centimetr, mewn cyfarfod cyhoeddus yn Sukhum.

## Cyfeiriadau

## Dolenni allanol

Comin Wikimedia
Mae gan Gomin Wikimedia
gyfryngau sy'n berthnasol i:
Flags of Abkhazia Flag of Abkhazia at FOTW
* The Story of Abkhazia's Flag: A Symbol of Independence erthygl ar wefan Abkhaz World, 2023

Nodyn:Baneri Cenedlaethol

## Ffynonellau

* (Saesneg) *Flags of the World: Abkhazia*

 *Eginyn erthygl sydd uchod am **Georgia**. Gallwch helpu Wicipedia drwy ychwanegu ato*.